stanford-oval/wikipedia huggingface dataset:
גל הלם משופע
זווית הטיה מקסימלית

עבור משוואת הקשר θ-β-M קיימת זווית פינה מקסימלית, θ_max, המתאימה לכל מספר מאך בתחום שלפני גל ההלם. כאשר θ>θ_max, לגל ההלם המשופע כבר אין חיבור לפינה והוא מוחלף על ידי גל הקשת המנותק. דיאגרמת θ-β-M, אשר מופיעה במרבית הספרים העוסקים בזרימה דחיסה, מציגה סדרה של עקומים הקובעים את θ_max עבור כל מספר מאך. קשר θ-β-M ייתן שני פתרונות לזווית β עבור θ ו-M1 נתונים, כאשר הפתרון עבור הזווית הגדולה יותר נקרא גל הלם חזק, והפתרון עבור הזווית הקטנה יותר נקרא גל הלם חלש. הגל החלש כמעט תמיד הוא זה שנצפה בניסוי. 
העלייה בלחץ, הצפיפות ובטמפרטורה לאחר גל הלם משופע ניתנת לחישוב על פי המשוואות הבאות:
{\frac {p_{2}}{p_{1}}}=1+{\frac {2\gamma }{\gamma +1}}(M_{1}^{2}\sin ^{2}\beta -1)
{\frac {\rho _{2}}{\rho _{1}}}={\frac {(\gamma +1)M_{1}^{2}\sin ^{2}\beta }{(\gamma -1)M_{1}^{2}\sin ^{2}\beta +2}}
{\frac {T_{2}}{T_{1}}}={\frac {p_{2}}{p_{1}}}{\frac {\rho _{1}}{\rho _{2}}}.
M2 מחושב באופן הבא:
M_{2}={\frac {1}{\sin(\beta -\theta )}}{\sqrt {\frac {1+{\frac {\gamma -1}{2}}M_{1}^{2}\sin ^{2}\beta }{\gamma M_{1}^{2}\sin ^{2}\beta -{\frac {\gamma -1}{2}}}}}.
יישומים של גל הלם משופע

גלי הלם משופעים משמשים בעיקר ביישומים הנדסיים, בהם מתבצעת השוואה שלהם לגלי הלם ניצבים. את הדבר ניתן לייחס לעובדה שיצירת גל הלם משופע אחד או יותר מובילה ליצירת תנאים עדיפים לאחר גל ההלם (לדוגמה, טמפרטורה נמוכה יותר), ביחס לגל הלם ניצב. דוגמה לטכניקה הזו ניתן למצוא בתכנון של כונסי אוויר על-קוליים בכלי טיס, אשר מעוצבים בצורת טריז לדחיסת אוויר לתוך תא שרפה תוך הפחתת ההפסדים התרמודינמיים למינימום. בעבר, כונסי אוויר סילוניים תוכננו באמצעות דחיסה על ידי גל הלם ניצב אחד, אולם שיטה זו מגבילה את מספר המאך המקסימלי האפשרי ל-1.6 בקירוב. מטוס הקונקורד (שטס לראשונה ב-1969) עשה שימוש בגאומטריה משתנה של כונסי אוויר והצליח להשיג מהירות מקסימלית של 2.2 מאך. בתכנון דומה נעשה שימוש ב-F-14 Tomcat (ה-F14-D טס לראשונה ב-1994), והוא השיג מהירות מקסימלית של 2.34 מאך. 
במקרים רבים מתוכננות כנפיים של כלי-טיס על-קוליים בגאומטריה של קצה דק בצורת מעוין. הצבת עצם בצורת מעוין בזווית התקפה יחסית לקווי זרם של זרימה על-קולית תיצור שני גלי הלם המתחילים מהקצה הקדמי ומתפשטים לעבר הקצה העליון והתחתון של הכנף, תוך יצירת מניפת ההתפשטות של פרנטל-מאייר בשני הקצוות של המעוין עם נטייה לכיוון הקצה הקדמי. כאשר מבנה זה מתוכנן היטב, הדבר ייצור כוח עילוי.
גלי הלם משופעים בתחום השגא קולי

ככל שמספר המאך שאחרי גל ההלם גדל ונכנס לתחום מהירות שגא קולית, משוואות הלחץ, הצפיפות והטמפרטורה של שדה הזרימה לאחר גל ההלם מתקרבות לגבול מתמטי. במצב זה, יחסי הלחץ והצפיפות יכולים להיות נתונים על ידי המשוואות הבאות:
{\frac {p_{2}}{p_{1}}}\approx {\frac {2\gamma }{\gamma +1}}M_{1}^{2}\sin ^{2}\beta
{\frac {\rho _{2}}{\rho _{1}}}\approx {\frac {\gamma +1}{\gamma -1}}.
עבור הנחת גז מושלם קלורית עם γ=1.4, גבול השגא קולי עבור יחס הצפיפויות הוא 6. אף על פי כן, התפרקות של גזי O2 ו-N2 ל-O ו-N מביאה לירידה בערך γ, דבר המאפשר יחס צפיפות גבוה יותר בפועל. יחס הטמפרטורות במהירות שגא קולית הוא כלהלן:
{\frac {T_{2}}{T_{1}}}\approx {\frac {2\gamma (\gamma -1)}{(\gamma +1)^{2}}}M_{1}^{2}\sin ^{2}\beta .
ראו גם

גל הלם
גל הלם ניצב
הערות שוליים

↑  http://www.aerostudents.com/files/aerodynamicsC/obliqueShockWaves.pdf
Liepmann, Hans W.; Roshko, A. (2001) [1957]. Elements of Gasdynamics. Dover Publications. ISBN 0-486-41963-0.
Anderson, John D. Jr. (בינואר 2001) [1984]. Fundamentals of Aerodynamics (3rd ed.). McGraw-Hill Science/Engineering/Math. ISBN 0-07-237335-0. {{cite book}}:  (עזרה)
Shapiro, Ascher H. (1953). The Dynamics and Thermodynamics of Compressible Fluid Flow, Volume 1. Ronald Press. ISBN 978-0-471-06691-0.
זרימה על-קולית אשר פוגעת בפינה חדה ומשנה את כיוונה באופן אחיד, תוך יצירת גל הלם משופע.
גרף זה מציג את זווית גל ההלם המשופע, β, כפונקציה של זווית הפינה θ, לאורך מספר עקומים בהם M1 קבוע. הקו הכחול מפריד בין פתרונות חזקים לחלשים. הגרף מניח γ=1.4, ערך המתאים עבור גז אידיאלי דו-אטומי.
מערכת כונסי האוויר של הקונקורד
כונסי האוויר דמויי-הטריז של ה-F-14D Tomcat
גלוריה ווטסיס

| --- | --- |
אין תמונה חופשית
 לידה:  9 בפברואר 1979 (בת 45) ארצות הברית פיטספורד שברוצ'סטר, ניו יורק
 מדינה:  ארצות הברית 
 תקופת הפעילות:  מ-2003
 עיסוק:  שחקנית דוגמנית
 מקום לימודים:  אוניברסיטת ניו יורק 
 מספר צאצאים:  2
 פרופיל ב-IMDb
 
גלוריה ווטסיס (באנגלית: Gloria Votsis; נולדה ב-9 בפברואר 1979) היא שחקנית אמריקאית, המפורסמת בעיקר בזכות משחקה כאלכס האנטר בסדרת הדרמה האמריקאית "צווארון לבן".
ביוגרפיה

ווטסיס נולדה ב-9 בפברואר 1979 בפרוור פיטספורד של העיר רוצ'סטר שבמחוז מונרו שבמדינת ניו יורק. היא גדלה בקהילה בצפון המדינה המכונה "המשפחה היוונית הגדולה".
בהיותה בת 17, נסעה ללמוד את שנת הלימודים האחרונה שלה בצרפת.
כשחזרה לארצות הברית למדה ווטסיס באוניברסיטת ניו יורק. לאחר זמן מה החלה לשחק בתיאטרון מקומי, כשבמקביל עבדה בעבודה פיננסית כדי לממן את לימודיה. היא גם דגמנה למספר פרסומות טלוויזיוניות והחלה להשתלב בעולם הטלוויזיה. לאחר מכן עברה ללוס אנג'לס, כדי לפתח את קריירת המשחק שלה.
קריירה

ווטסיס החלה את הקריירה שלה בהשתתפות בפרסומות בטלוויזיה של חברת "קרסט", המייצרת משחות שיניים.
ב-2003 קיבלה את תפקידה הראשון, כששיחקה בפרק אחד של סדרת הטלוויזיה "סקס והעיר הגדולה".
תפקידה המרכזי הראשון היה בשנת 2010, בסדרת הפשע האמריקאית "שערים", שירדה מהמסך לאחר 13 פרקים בלבד, בשל אחוזי צפייה נמוכים.
בין השנים 2010–2012 שיחקה את אלכסנדרה האנטר בסדרת הטלוויזיה "צווארון לבן".
במשך השנים שיחקה תפקידי אורח בסדרות טלוויזיה נוספות, מהן: "מחשבות פליליות", "מבוקש לחקירה", "שש מעלות",‏ "CSI: מיאמי", "הוואי 5–0", "היפה והחיה", "גרים" ועוד.
ווטסיס גם כיכבה במספר סרטים, מהם: "רכבת האימה", "Killer Movie",‏ "חינוכו של צ'רלי בנקס" ועוד.
בשנת 2021 התארחה בפרק מתוך סדרת הטלוויזיה המשטרתית "מוקד 911", שיצרו ראיין מרפי, טים מינר ובראד פלצ'וק לרשת פוקס.
חיים אישיים

ווטסיס מדברת באופן שוטף אנגלית, יוונית וצרפתית.
ווטסיס גרה בלוס אנג'לס. ב-5 בספטמבר 2015 נישאה לבן-זוגה סקוט דייוויס. לשניים נולדו תאומים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | חינוכו של צ'רלי בנקס | ניה |  |
| 2008 | רכבת האימה | קלייר |  |
| 2008 | Killer Movie | קייר |  |
| 2008 | The Class: From Actor to Icon | ג'נין לנגפורד |  |
| TBA | ‏War on War | אפריל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | סקס והעיר הגדולה | פקידה בפראדה | פרק: "Lights, Camera, Relationship" |
| 2005 | NCIS | דיינה | פרק: "Kill Ari: Part 2" |
| 2005 | Inconceivable | סופיה קונטיני | 2 פרקים |
| 2005 | אהבה בע"מ | מייגן | פרק: "Amen" |
| 2006 | ג'ק מתקדם | מייגן | פרק: "The Hot One" |
| 2007 | שש מעלות | קארן קלארק | פרק: "Sedgewick's" |
| 2008 | צהוב! | ג'ן | פרק: "And the Winner Is" |
| 2009 | Cupid | הולי | פרק: "Pilot" |
| 2009 | הנדבן | לולין | פרק: "Pilot" |
| 2009 | CSI: ניו יורק | ריסה | פרק: "Epilogue" |
| 2010 | The Gates | ונסה באקלי | 5 פרקים |
| 2010 | שוטרים בדם | סברינה | פרק: "After Hours" |
| 2010 - 2012 | צווארון לבן | אלכס האנטר | 9 פרקים |
| 2011 | CSI: מיאמי | סמלת ג'ניפר סוונסון | פרק: "Last Stand" |
| 2011 | פרברי הגיהנום | זואי | 2 פרקים |
| 2012 | הוואי חמש-אפס | הולי מאלון | פרק: "Mai Ka Wa Kahiko" |
| 2012 | מבוקש | מקסין אנג'ליס | פרק: "Bury the Lede" |
| 2013 | המילרים | סוניה | פרק: "Cancellation Fee" |
| 2013 | נקמה | מורגן הולט | פרק: "Dissolution" |
| 2014 | גרים | קלי בורקהארדט הצעירה | פרק: "Synchronicity" |
| 2015 | היפה והחיה | ג'וליאנה קיטון | 2 פרקים |
| 2015 | משמרת לילה | לידיה ראגוסה | 2 פרקים |
| 2015 | מחשבות פליליות | דבי ובסטר | פרק: "Awake" |
| 2021 | מוקד 911 | בת' ריידמן | פרק: "Parenthood" |
הערות שוליים

↑  Intern, HL (2010-08-02). "Six Things You Never Knew About Gloria Votsis!". Hollywood Life (באנגלית אמריקאית). אורכב מ-המקור ב-2018-07-11. נבדק ב-2018-10-25.
↑  "Gloria Votsis - Plays in the most successful tv series in USA". נבדק ב-2018-10-25.
דה הבילנד

| --- | --- |

 נתונים כלליים
 מייסדים:  ג'פרי דה הבילנד
 תקופת הפעילות:  1920 – מיזוג עם הוקר סידלי בשנת 1964
 חברת אם:  הוקר סידלי 
 חברות בנות:  איירספיד 
 מיקום המטה:  הארטפילד, הרטפורדשייר, אנגליה
 ענפי תעשייה:  תעשייה אווירית ומוצרי חלל, מערכות נשק
 מוצרים עיקריים:  מטוסים צבאיים ואזרחיים, מנועי כלי טיס, מערכות נשק מונחות
 
דה הבילנד (באנגלית: de Havilland Aircraft Company) הייתה חברה בריטית לייצור מטוסים בניהולו של ג'פרי דה הבילנד (Geoffrey de Havilland), אשר היה גם המתכנן הראשי שלה.
בראשית דרכה התמקדה החברה בבניית מטוסים דו-כנפיים, אשר זכו בתחרויות אוויריות רבות. החברה המטוסים הוקמה בהנדון, צפון לונדון ב-25 בספטמבר 1920. ב-1921 פנה אליהם איש העסקים העשיר אלן באטלר, שרצה שהם יבנו לו מטוס ספורטיבי חדש מסוג DH37. החברה הרחיבה במהירות את ייצור המנועים והמדחפים שלה והפכה לספקית מרכזית לרשת של יצרני מטוסים, וגם הקימה מתקני ייצור חדשים בקנדה ובאוסטרליה בסוף שנות ה-20.  במהלך 1940 החברה רכשה את חברת Airspeed Limited שפעלה בפורטסמות' שבחוף הדרומי וייצרה מטוסים כמו אוקספורד, הורסה גלידר, אמבסדור וקונסול. Airspeed פעלה בתחילה עם זהות מוצר משלה. עם זאת, עד 1951 היא התמזגה במלואה עם דה הבילנד, אשר המשיכה לייצר רבים מהעיצובים החדשניים שלה, כגון ה-DH121 Trident בעל שלושת המנועים וה-.Jet Dragon
במלחמת העולם השנייה התפרסמה החברה בזכות מטוס העץ, המוסקיטו ("יתוש"), אשר שימש גם את חיל האוויר הישראלי עד 1956. לאחר המלחמה, יצרה דה הבילנד ב-1952 את מטוס הנוסעים הסילוני הראשון, הקומט, אשר נודע לשמצה לאחר שלוש תאונות קטלניות כתוצאה מעייפות החומר.
דה הבילנד נקנתה על ידי חברת הוקר סידלי, וזו נרכשה בתורה על ידי בריטיש אירוספייס. מספר תכנונים מקוריים של דה הבילנד עודם מיוצרים ב-BAE Systems.
בישראל הפעילה ארקיע מטוסי דאש 7 מתוצרת החברה, המטוס האחרון נמכר במרץ 2010 לחברת תעופה אמריקאית.
מטוס ההורנט מות' של חברת דה הבילנד משנת 1936
הערות שוליים

↑  De Havilland Aircraft Company, www.baesystems.com
↑  דה הבילנד, באתר חיל האוויר הישראלי
| --- | --- |
בקרת זהויות :  GND: 211930-4  NARA: 10647789  Trove: 1476980  VIAF: 140158000   WorldCat (עם VIAF): 140158000 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
דלת אש

| --- | --- |

דלת אש המוחזקת פתוחה באמצעות אלקטרומגנט בחלקה העליון המצמיד אותה לקיר
 מידע כללי
 טווח תאריכים:  המאות ה-20 וה-21
 מבנים עיקריים:  בית מלון, אולם תיאטרון
דלת אש היא דלת שנועדה לסייע במניעת התפשטות שרפה במבנה ולאפשר לאנשים להיחלץ ממנו בקלות.
הדלת בנויה ממתכת ומחומרים העמידים בפני אש; לרוב פלדה, גבס (העמיד באש) וורמיקוליט - מינרל בעל יכולת בידוד גבוהה מאוד. היא כוללת שני משטחים מתכתיים משני צידיה וחלל בידוד ביניהם שתפקידו לשמור על צד אחד של הדלת קר יחסית במקרה של אש בצידה השני על מנת שאפשר יהיה לגעת בדלת. הדלת נפתחת תמיד לכיוון היציאה המהירה מן הבניין ולעיתים כוללת ידית בהלה בצידה הפנימי כדי לאפשר לאנשים הנמלטים מהבניין לפתוח אותה בקלות.
דלתות אש שבתפקודן היומיומי אמורות להיות פתוחות מוחזקות על ידי אלקטרומגנט. אולם, לעיתים בעת הקמת הבניין נחסכת עלות זאת, וניתן למצוא בניינים בעלי דלתות אש הדורשות פתיחה ידנית יומיומית. בשעת שרפה, מערכת הגילוי החשמלית, הפועלת תמיד על בסיס מקור אנרגיה חלופי ובלתי תלוי במערכת החשמל הרגילה, מנתקת את האלקטרומגנט ובכך גורמת לסגירה אוטומטית של הדלתות, על ידי מנגנון מכני או בכח הכובד. הדלתות נסגרות כדי למנוע התפשטות האש לאורך מסדרונות הבניין אך בו בזמן מאפשרת לאנשים לצאת דרכן ללא בעיה. בבנייני משרדים או בתי מלון בהם מסדרונות ארוכים שלאורכם שטיחים שעלולים ליצור מלכודות מוות בעת שרפה, מותקנות דלתות אש לאורכם כל מרחק מסוים הקבוע בתקני בטיחות של מכבי אש.
בדלתות אש כפולות, כלומר דלתות בעלות שתי כנפיים, מותקן תמיד "מתאם סגירה" לדלתות - מנגנון מכני פשוט שתפקידו להבטיח שכנף אחת של הדלת תיסגר לפני הכנף השנייה בהתאם לאופן הסגירה של הדלת, זאת כדי למנוע חריץ שיישאר בדלת שלא נסגרה עד הסוף דרכו יכולה להתפשט האש.
פתיחתן של חלק מדלתות האש יכולות להפעיל אזעקה שנשמעת בכל האזור או המבנה שבו התחילה השרפה, מטרת האזעקה היא "להודיע" לאנשים במבנה על השרפה ולגרום להם לצאת המבנה בהקדם האפשרי
במדינת ישראל קיים תקן מחייב לדלתות אש, ת.י. 1212.
ראו גם

חומת אש
מערכת גילוי וכיבוי אש
יציאת חירום
דוד אבן בקודה

רבי דויד בן אלעזר אִבְּן בקודה (או בן פקודה) היה פייטן יהודי שחי במאה ה-11 בספרד. שניים מפיוטיו הידועים הם למענך אלהי ואנא בקראנו.
ביוגרפיה

לא ידוע הרבה על קורות חייו. ידוע כי היה בן דודו של רבנו בחיי אבן פקודה והתגורר בספרד.
המשורר רבי יהודה אלחריזי מנה אותו בין גדולי פייטני דורו וכתב אודותיו: ”ולא כשירי דוד בן בקודה כאש דולקים”. וכן: ”ורבי דויד בן בקודה לרגליו המליצות יקודו, ועל דלתי שפתיו ישקודו”
נפטר לפני שנת 1125.
שיריו

בחיבורו אוצר השירה והפיוט מנה פרופ' ישראל דוידזון עשרים פיוטים הידועים לנו בוודאות כשייכים לו, ומספר פיוטים נוספים מסופקים.
כמה משיריו פשטו על פני תפוצות רבות, ונהוג לשיר אותם בתפילות הימים הנוראים בקהילות יוצאי ספרד, בארצות צפון אפריקה, מצרים, לבנון, עיראק ואף תימן והודו.
בין פיוטיו הנודעים:
למענך אלהי - נאמר בסליחות ביום הכיפורים בנוסח הספרדים במספר לחנים.
אנא בקראנו - נאמר בנוסח הספרדים בתפילת ערבית של ליל יום הכיפורים.
דממו שרפים מזמר - במקור פיוט לקדושה בתשעה באב, כיום נאמר בקהילות רבות כחלק מהקינות
כתב כמה מפיוטי הסליחות על פי ימות השבוע, הנאמרות בסליחות כמנהג ספרד[דרושה הבהרה].
אמון יום זה - נאמר בחג השבועות במנהג הספרדים. נכתב כפתיח ("רשות") לפיוט האזהרות "שמור לבי מענה" לרבי שלמה אבן גבירול.
לקריאה נוספת

יהושע ילין, פיוטי דויד אבן בקודה, עבודת תואר שני, אוניברסיטת תל אביב תשל"ד.
יוסף מרכוס, "מי כמכה" לרבי דויד אבן בקודה, בתוך: אוצר יהודי ספרד, ח, עמ' 81-83.
הערות שוליים

↑  פרק ט': למענך אלוהי, באתר הרב דוד מנחם, ‏17 בינו׳ 2021
↑  'תחכמוני' (האנובר, 1924) עמ' 21, 23
↑  ראה 'אוצר השירה והפיוט' ח"ד עמ' 374.
ד'תנ"ג

ד'תנ"ג (4453)  היא שנה עברית  אשר  החלה ביום א' בתשרי, אור ל-17 בספטמבר 692 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 693. שנה מסוג גכה, איננה מעוברת, ואורכה 354 ימים. זו שנה ראשונה לשמיטה.
לפי ההלכה, בשנת ד'תנ"ג מתחיל מחזור חמה בן 28 שנים, ולכן מברכים את ברכת החמה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ברכת החמה ביום רביעי י"ד בניסן - 26 במרץ 693 (לפי הלוח היוליאני, שהיה נהוג אז).
היסטוריה של עם ישראל
דלרנה

| --- | --- |
סמל דלרנהסמל דלרנה
סוס-דלה
סוס-דלה
 מדינה:  שוודיה שוודיה
 מחוז:  דלרנה; יבלבורג; ימטלנד; ורמלנד
 חבל ארץ:  סביאלנד סביאלנד
 ערים בחבל:  פאלון; בורלניה; מוּרה
 שטח:  29,086 קמ"ר
 אוכלוסייה:  ‏
  ‑ בחבל:  284,279 (31 בדצמבר 2020)
  ‑ צפיפות:  9.5 נפש לקמ"ר (2007)
 קואורדינטות:  60°52′00″N 14°44′00″E﻿ / ﻿60.866666666667°N 14.733333333333°E﻿ / 60.866666666667; 14.733333333333 
 www.dalarna.se
  מפת מיקום  מפה מפורטת  מיקום דלרנה בשוודיה  he tabBackground:;tabBorder:#aaa;defaultTab:0;
דלרנה (בשוודית: Dalarna, "העמקים") הוא חבל ארץ במרכז שוודיה.
האגם סיליאן (Siljan) נוצר כתוצאה מפגיעת מטאור לפני 360 מיליון שנה. כיום יושבות על גדותיו הערים מוּרָה, רֵטְוִיק ולֵקְסַנְד. דלרנה נזכרה לראשונה בכתב בשנת 1177, בהקשר של אזור פגני שהתקיים תחת מלך סְביאה.
בירת החבל, העיר פאלון, נמצאת על האגם רוּן (Runn), ושניים מהסמלים המזוהים ביותר עם המסורת השוודית קשורים בשמה ויצאו מהחבל - "נקניקיית פאלון", נקניקיית חזיר גדולת-ממדים, והצבע "אדוֹם-פאלון", שהוא הגוון העמוק של הצבע האדום, שיותר מכל מוכר מחזיתות בתי עץ ואסמים באזורי-הכפר ברחבי שוודיה.
הנקודה הגבוהה ביותר בחבל היא גם הגבוהה ביותר בארץ סביאלנד, ההר סְטוּרְוֵטֵסְהוֹגנָה (1,204 מ' מעל פני הים). החבל משובץ אגמים ויישובים כפריים קטנים על שפתם. החיות הנפוצות בטבע בחבל הן דוב, אייל וזאב מים.
סוס-העץ של דלרנה (Dalahäst), שבמקורו עוצב כצעצוע לילדים, הוא כיום הסמל הבולט של דלרנה ומסמליה של שוודיה, וזוכה לווריאציות שונות במקומות שונים בעולם המבקשים לציין את התרבות השוודית. "חג אמצע הקיץ" הפגני שנחוג בדלרנה מדי 21 ביוני הוא שם-נרדף נוסף לחבל, ומלווה בתלבושות אופייניות, שתיית שיכר ואכילת נקניקיות-פאלון.
ייצוג מודרני יותר של האזור היא להקת המטאל "סבטון".
כמה אלפים של תושבי האזור הם דוברי השפה האלוודאלית.
ראו גם

ברגסלאגן
סוס דלה
גרנט ויליאמס

| --- | --- |

ויליאמס במדי בוסטון סלטיקס, 2022
 לידה:  30 בנובמבר 1998 (בן 25) יוסטון, טקסס, ארצות הברית
 עמדה:  פאוור פורוורד
 גובה:  1.98 מטרים
 מספר:  2
 מכללה:  אוניברסיטת טנסי
 דראפט:  בחירה מספר 22, 2019 בוסטון סלטיקס
 קבוצות כשחקן
 2019–2023   2023–2024 2024–:  בוסטון סלטיקס  דאלאס מאבריקס שארלוט הורנטס
גרנט דין ויליאמס (באנגלית: Grant Dean Williams; נולד ב-30 בנובמבר 1998) הוא כדורסלן אמריקאי, המשחק בקבוצת שארלוט הורנטס מליגת ה-NBA, בעמדת הפאוור פורוורד.
קריירת מכללות

ויליאמס נולד ביוסטון, טקסס, גדל בשארלוט שבקרוליינה הצפונית, ובין השנים 2016–2019 למד באוניברסיטת טנסי. בעונתו השלישית בקבוצת הכדורסל של האוניברסיטה – "טנסי וולונטירס" – הוביל אותה יחד עם אדמירל סקופילד וג'ורדן בון לשלב שמינית גמר טורניר אליפות המכללות, עם ממוצעים של 18.8 נקודות, 7.5 ריבאונדים, 3.2 אסיסטים ו-1.5 חטיפות למשחק. במשחק שמינית הגמר קלע ויליאמס 21 נקודות, אך טנסי הפסידה בתוצאה 94–99 מול אוניברסיטת פרדו, בה בלט קארסן אדוארדס. בסיום אותה עונה זכה בתואר השחקן המצטיין של מחוז SEC בפעם השנייה ברציפות, ואף נבחר לחמישיית העונה של ליגת המכללות (First-team All-American), לצדם של זאיון ויליאמסון, ג'ה מוראנט, אר. ג'יי. בארט ורוי הצ'ימורה. באפריל 2019 הודיע על עזיבתו את האוניברסיטה, לטובת התמודדות לבחירה בדראפט ה-NBA.
קריירת משחק מקצועית

בדראפט ה-NBA‏ 2019 נבחר ויליאמס בבחירה ה-22, על ידי בוסטון סלטיקס. ב-20 בדצמבר 2019 קלע ויליאמס שיא עונתי של 18 נקודות בניצחון הסלטיקס מול דטרויט פיסטונס.
סטטיסטיקות הקריירה ב-NBA > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | בוסטון | 69 | 5 | 15.1 | 0.412 | 0.250 | 0.722 | 2.6 | 1.0 | 0.4 | 0.5 | 3.4 |
| 2020/2021 | בוסטון | 63 | 9 | 18.1 | 0.437 | 0.372 | 0.588 | 2.8 | 1.0 | 0.5 | 0.4 | 4.7 |
| 2021/2022 | בוסטון | 77 | 21 | 24.4 | 0.475 | 0.411 | 0.905 | 3.6 | 1.0 | 0.5 | 0.7 | 7.8 |
| 2022/2023 | בוסטון | 79 | 23 | 25.9 | 0.454 | 0.395 | 0.770 | 4.6 | 1.7 | 0.5 | 0.4 | 8.1 |
| 2023/2024 | דאלאס | 47 | 33 | 26.4 | 0.413 | 0.376 | 0.745 | 3.6 | 1.7 | 0.5 | 0.6 | 8.1 |
| 2023/2024 | שרלוט | 29 | 10 | 30.6 | 0.503 | 0.373 | 0.765 | 5.1 | 3.2 | 0.7 | 0.4 | 13.9 |
| קריירה | קריירה | 364 | 101 | 22.6 | 0.453 | 0.377 | 0.768 | 3.6 | 1.4 | 0.5 | 0.5 | 7.0 |
סטטיסטיקות הקריירה ב-NBA > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | בוסטון | 17 | 0 | 10.0 | 0.577 | 0.588 | 0.700 | 1.5 | 0.4 | 0.1 | 0.3 | 2.8 |
| 2020/2021 | בוסטון | 5 | 0 | 11.4 | 0.500 | 0.500 | 1.000 | 2.0 | 0.8 | 0.2 | 0.8 | 3.4 |
| 2021/2022 | בוסטון | 24 | 5 | 27.3 | 0.433 | 0.393 | 0.808 | 3.8 | 0.8 | 0.3 | 0.8 | 8.6 |
| 2022/2023 | בוסטון | 15 | 0 | 17.7 | 0.472 | 0.450 | 0.800 | 2.2 | 1.2 | 0.3 | 0.4 | 5.1 |
| קריירה | קריירה | 61 | 5 | 18.8 | 0.461 | 0.433 | 0.800 | 2.6 | 0.8 | 0.3 | 0.5 | 5.7 |
הערות שוליים

↑  הסטטיסטיקות של ויליאמס בליגת המכללות, באתר sports-reference.com
↑  סטטיסטיקות המשחק בין טנסי לפרדו, באתר sports-reference.com
↑  ויליאמסון ובארט נבחרו לחמישיית העונה של ליגת המכללות, באתר Associated Press,‏ 2 באפריל 2019
↑  ויליאמס מעמיד את עצמו לבחירה בדראפט 2019, באתר ספורטס אילוסטרייטד, 9 באפריל 2019
↑  רשימת הנבחרים בדראפט 2019, באתר basketball-reference.com
↑  סיכום המשחק בין בוסטון לדטרויט, באתר ESPN,‏ 21 בדצמבר 2019
גרטשן רובין

| --- | --- |

 לידה:  14 בדצמבר 1965 (בת 58) קנזס סיטי, ארצות הברית 
 שם לידה:  Gretchen Anne Craft 
 מדינה:  ארצות הברית 
 מקום לימודים:  בית הספר למשפט של ייל, בית הספר פמברוק היל 
 שפות היצירה:  אנגלית 
 סוגה:  עיון 
 happiness-project.com
 
גרטשן קראפט רובין (באנגלית: Gretchen Craft Rubin; נולדה ב-14 בדצמבר 1965) היא סופרת, בלוגרית ומרצה אמריקאית.
ראשית חייה

גרטשן רובין, נולדה כגרטשן אן קראפט, גדלה בקנזס סיטי, מיזורי. אביה היה עורך דין במשרד "קראפט, פרידקין וריינה". היא למדה בבית הספר פמברוק היל. היא סיימה תואר ראשון במשפטים מאוניברסיטת ייל, הייתה עורכת ראשית של כתב העת ייל למשפטים וזכתה בפרס אדגר מ. קולן. היא הייתה מתמחה אצל השופט פייר נ. לבאל מבית המשפט הפדרלי השני לערעורים של ארצות הברית, ולאחר מכן בבית המשפט העליון של ארצות הברית אצל השופטת סנדרה דיי אוקונור בין השנים 1995–1996. לאחר התמחותה שימשה כיועצת הראשית של יו"ר ועדת התקשורת הפדרלית ריד הונדט. בנוסף הייתה מרצה בבית הספר למשפטים ייל ובבית הספר לניהול ייל.
קריירה

רובין היא סופרת הכותבת על נושאי הרגלים, אושר, פסיכולוגיה חיובית וטבע האדם. היא כתבה את הספרים "פרויקט האושר", "האושר מתחיל בבית" ו- "Better Than Before". ספריה של רובין היו ברשימת רבי המכר של הניו יורק טיימס, נמכרו ביותר משני מיליון עותקים מודפסים ומקוונים ברחבי העולם ותורגמו ליותר משלושים שפות. בבלוג היומי שלה, GretchenRubin.com, היא מדווחת על הרפתקאותיה בחיפוש אחר האושר. בפודקאסט השבועי שלה, Happier with Gretchen Rubin, היא דנה בהרגלים טובים ובאושר עם אחותה אליזבת קראפט תסריטאית טלוויזיה מלוס אנג'לס.
היא מחברת "פרויקט האושר: או למה ביליתי שנה בניסיון לשיר בבוקר, לנקות את הארונות שלי, לריב נכון, לקרוא את אריסטו ובכלל ליהנות יותר. ב־4 בספטמבר 2012 פרסמה רובין את ספר ההמשך "האושר מתחיל בבית: לנשק יותר, לקפוץ יותר, לנטוש פרויקט, לקרוא את סמואל ג'ונסון וניסויים אחרים שלי בחיי היומיום. ספרה השלישי בנושא, Power Money Fame Sex: A Guide's Guide, הוא פרודיה על ספרי עזרה עצמית על ידי ניתוח וחשיפה של הטכניקות המשמשות לניצול מי שחותר לשאיפות נפוצות אלה.
יחד עם ספרה The Four Tendencies: The Indispensable Personality Profiles That Reveal How to Make Your Life Better (and Other People's Lives Better, Too) היא חיברה שאלון לזיהוי נטייה אישית להגיב לציפיות (ציפיות עצמיות וציפיות חברתיות): שאלון ארבע הנטיות.
שתי הביוגרפיות שכתבה, Forty Ways to Look at Winston Churchill ו-Forty Ways to Look at JFK משתמשות במבנה "ארבעים הדרכים" כדי לחקור את המורכבות של שני אישים אלו ולהדגים את גבולות הכתיבה הביוגרפית.
באפריל 2023 היא פרסמה ספר חדש, Life in Five Senses: How Exploring the Senses Got Me Out of My Head and Into the World, על חקירתה את ההשפעות של חמשת החושים על שְׁלוֹמוּת (well-being). בהקשר לספרה זה היא חיברה שאלון לזיהוי החוש המוזנח ביותר.
חיים אישיים

רובין מתגוררת באפר איסט סייד במנהטן עם בעלה ג'יימס ("ג'יימי") רובין (בנו של רוברט רובין), עמית בכיר במכון ברוקינגס, ושתי בנותיה.
כתבים > ספרים

פרויקט האושר. כתר. פורסם באנגלית ב-2009 ותורגם לעברית ב-2010. ISBN 978-0-06-158325-4ISBN 978-0-06-158325-4
האושר מתחיל בבית. כתר. פורסם באנגלית ב-2012 ותורגם לעברית ב-2013. ISBN 978-0307886781ISBN 978-0307886781
Forty Ways to Look at Winston Churchill: A Brief Account of a Long Life. New York: Ballantine Books, 2003. ISBN 978-0-345-45047-0
Forty Ways to Look at JFK. New York: Ballantine Books, 2005. ISBN 978-0345450494ISBN 978-0345450494
Power Money Fame Sex: A User's Guide. Atria, 2005. ISBN 978-0671041298ISBN 978-0671041298
Profane Waste. Gregory R. Miller & Company, 2006. ISBN 978-0974364834ISBN 978-0974364834
Better Than Before: What I Learned About Making and Breaking Habits--to Sleep More, Quit Sugar, Procrastinate Less, and Generally Build a Happier Life. New York, NY: Crown, 2015. ISBN 978-0385348614ISBN 978-0385348614
The Four Tendencies: The Indispensable Personality Profiles That Reveal How to Make Your Life Better (and Other People's Lives Better, Too). New York, NY: Crown, 2017. ISBN 1524760919ISBN 1524760919
Outer Order, Inner Calm. New York, NY: Harmony, 2019. ISBN 9781984822802ISBN 9781984822802
Life in Five Senses: How Exploring the Senses Got Me Out of My Head and Into the World New York, NY: Crown, 2023. ISBN 978-0593442746
כתבים > מאמרים

Craft, Gretchen A. (1992). "The Persistence of Dread in Law and Literature". The Yale Law Journal. 102 (2): 521–546. doi:10.2307/796846. JSTOR 796846.
הערות שוליים

↑  "Class of 1989 15th Reunion". Yale University. נבדק ב-12 במאי 2017. {{cite web}}:  (עזרה)
↑  הפודקאסט Happier with Gretchen Rubin
↑  שאלון לזיהוי נטייה אישית להגיב לציפיות
↑  שאלון לזיהוי החוש המוזנח ביותר
| --- | --- |
בקרת זהויות :  NLI: 987007300200305171  PLWABN: 9810701113005606  BIBSYS: 11013515  BnF: cb16554416b (data)  GND: 122882431  ISNI: 0000 0001 2029 2782  LCCN: n00098561  LNB: 000203873  NDL: 01221329  NKC: xx0134088  NLG: 332769  NLK: KAC200800742  NTA: 324427212  SUDOC: 149347707  VIAF: 79472830   WorldCat (עם VIAF): 79472830
ד'תנ"ז

ד'תנ"ז (4457)  היא שנה עברית  אשר  החלה ביום א' בתשרי, אור ל-4 בספטמבר 696 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 697. שנה מסוג בחה, היא מעוברת, ואורכה 383 ימים. זו שנה חמישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל